ממלכת גוויניד'

ממלכת גוויניד' (בוולשית: Teyrnas Gwynedd; בלטינית: Venedotia) הייתה ממלכה ולשית בימי הביניים אשר שכנה בצפון-מערב ויילס.

הממלכה נוסדה לאחר סיום השלטון הרומי בבריטניה במאה ה-5 ולבסוף הצליחה אף לייסד את נסיכות ויילס בשנת 1216 אשר התקיימה עד לסיפוחה המלא אל תוך אנגליה ב-1542. לאורך ההיסטוריה של הממלכה, לא פעם זכו מלכי גוויניד' בתואר "מלך הבריטונים", זאת כדי להבדיל אותה ממלכות שהוקמו בבריטניה על ידי עמים ושליטים זרים, בעוד שגוויניד' נחשבה לממלכה בריטונית אמיתית.

בארבע המאות הראשונות של הממלכה היא נשלטה בידי בית קונד'ה, שושלטו של המלך הראשון של גוויניד' קונד'ה אפ אדרן. בתקופה זו, ככל הנראה עיר הבירה של הממלכה שכנה בדגנווי עיירה בצפון ויילס (בימינו בצפון מחוז קונווי). בשנת 878, התעוררו מאבקי שליטה בין בניו של רודי הגדול ולבסוף אנרוואד אפ רודי זכה בכתר ובכך הקים שושלת חדשה בית אברפראו שעתידה הייתה לעמוד בראש הממלכה לסירוגין לאורך רוב ההיסטוריה של הממלכה. עם עליית השושלת החדשה עיר הבירה של הממלכה עברה לעיירה אברפראו במערב האי אנגלסי, שעל שמה נקראה גם השושלת.

בימינו משמר מחוז גוויניד' את שם הממלכה ההיסטורית, אף על פי שגבולותיו קטנים במידה רבה מגבולות הממלכה.

היסטוריה
ייסוד ושושלת קונד'ה (450–878)

בסביבות שנת 380 עזבו השלטונות הרומאים את אזור ויילס לאחר שלטון של כ-300 שנים, מה שהשאיר את ויילס ללא מבנה שלטוני וללא הגנה. כתוצאה מכך, בשנים שלאחר העזיבה הרומית, החלו להתבצע פשיטות ותקיפות של שבטים מהאי מאן ומאירלנד כנגד יישובי צפון ויילס (אשר כונה בלטינית וונדוטיה - Venedotia). לפי המסורת הרווחת, קונד'ה, שהיה שליט בריטוני מאזור מזרח סקוטלנד ("הצפון הקדום"), היגר עם משפחתו לצפון-מערב ויילס כדי להילחם בפשיטות האיריות, להשליט סדר ולהקים שלטון יציב בסגנון בריטנו-רומי.

אף על פי שישנם חוקרים אשר כיום מטילים ספק בסיפור זה, אין ספק שבתקופה הטרום-רומית היה שליט בריטוני רב עוצמה אשר הגיע לאזור וביסס בה ממלכה יציבה. מקור השם גוויניד' נובע ככל הנראה מהשפה האירית והגיע כנראה מההתיישבות האירית הנכבדת באזור. ייתכן ומקור השם מגיע מהמילה האירית פאני (Féni); "אנשים אירים", וייד (Weidh); "אנשי היערות"/"אנשי פרא" או לחלופין מהמילה פיאן (Fían); "חבורת מלחמה". הממלכה בשנותיה הראשונות הצליחה להעלים את האיום האירי באזור ולשלב את כל המתיישבים ועמים לתוכה. הנוכחות הרומית המשיכה להתקיים באופן השלטון בממלכה, כאשר המלכים המשיכו להתגאות בשורשים רומאיים, חוקרים שונים מזהים בבירור רוח רומית בגוויניד' הצעירה בין היתר בשימור השימוש בשפה הלטינית וכוחה של הנצרות (שהובאה לבריטניה על ידי האימפריה הרומית). לפי מחקרו של ד"ר בריאן וורד-פרקינס:

בשנותיה הראשונות, הממלכה הייתה קטנה והתרכזה באזור אנגלסי, ארפון (ממזרח למצר מנאי) ורצועת החוף הצפון-מערבית של ויילס. תושבייה הראשונים כללו קהילות נצר לשבט הקלטי ששכן במקום לפני השלטון הרומי בבריטניה; האורדוביקים, לצד מתיישבים ממוצא אירי שהיגרו לאזור צפון ויילס במהלך השנים.

בנו של קוּנד'ה, איניון, הצליח בתקופת כהונתו להשלים את המאבק נגד השבטים האירים באזור אנגלסי ולהביא ליציבות יחסית של הממלכה. קדוואלון המלך השלישי המשיך בביסוס מעמד הממלכה והחל תהליך של התרחבות על בסיס אזורי שליטה וכפרים קטנים יותר סביב הממלכה. היורשים הבאים גוויניד' ומילגווין "הגבוה" המשיכו בביסוס הממלכה והפכו אותה למוכרת יותר באזור, מילגווין נחשב לשליט חזק אך גם אכזרי, הוא כונה "הדרקון של האי" ו-"נסיך-כלב". מותו של מילגווין בשנת 547 הביא למשבר ירושה, כאשר בנו החורג אלידוויר (מממלכת סטרת'קלייד בסקוטלנד) טען לכתר לצד בנו הבחור רון. אלידוויר פלש עם צבאו לגוויניד' אך נכשל ונהרג בקרב אל מול צבאו של רון, כתגובה הצבא הפיקטי הרס, שרף ורצח את תושבי גוויניד' לאורך רצועת החוף בארפון (אזור מצר מנאי). בתגובה לכך, צבאו של רון נשלח למרכז סקוטלנד כדי לנקום לבזוז, להרוס ולרצוח את תושבי העיירות של ממלכת סטרסקלייד במרכז סקוטלנד.

220px|ממוזער|ממלכת גוויניד' בשנת 620, תחת שלטונו של קד'פאן אפ יאגו
לאחר מותו של רון, בנו בֶלִי ירש את הכתר בשנת 586 ואחריו יאָגוֹ ב-599. בתקופת שלטונו של יאגו המצב בבריטניה החמיר כאשר כל אזור צפון אנגליה של ימינו נכבש על ידי אנגאלים, שהיו בתהליך של גיבוש ממלכת נורת'מבריה (באזור נורת'מבריה של ימינו). כתגובה לכך, גווינד' התאגדה עם ממלכת פוויס בניסיון להילחם באנגאלים, אך ניסיון זה כשל עם התבוסה בקרב צ'סטר. הקרב ביסס עוד יותר את כוחה של הממלכה האנגלית בצפון והביא לאיבוד שטחים במזרח ויילס לטובתם (בעיקר שטחים סביב צ'סטר, בעוד העיר עצמה נותרה בידיים ולשיות). הסכנה הגדולה ביותר לממלכות הבריטוניות הייתה שכעת ממלכות ויילס היו מנותקות ממלכות הצפון בקאמבריה וסקוטלנד.

למרות התבוסה בצ'סטר והמצב הקשה אל מול ביסוס כוחם של האנגלו-סקסים, נכדו של יאגו קדוול'ון אפ קדוואן שעלה לשלטון בשנת 625 הצליח בימי כהונתו להחזיר מהלומה קשה נגד האנגלו-סקסונים ממערב. תחילה ניהל קדוולון מערכה כושלת נגד ממלכת נורת'מבריה ולאחר סדרת קרבות כושלים הוא הוגלה ראשית לאי אנגלסי ובהמשך אף לדבלין באירלנד. שם הצליח קדוולון לגייס צבא ענק, איתו הוא עבר לאי גרנזי שמדרום לבריטניה ומשם הוא פלש לתוך קורנוול ושחרר את התושבים שם מידי פלישה של ממלכת מרסיה. כאשר הביס את הכוחות המרסיאנים, הצליח קדוולון לשכנע את המלך המרסיאני פנדה להקים ברית משותפת ולהילחם ביחד כנגד האנגלו-סקסים בנורת'מבריה. עם כוח צבאי מאוחד, עלה הצבא בפיקודו של קודוולון צפונה ובסדרה של קרבות, השמיד את כוחות נורת'מבריה ואף הצליח לכבוש ולבזוז את עיר הבירה יורק בשנת 633.

קדוולון שלט בממלכת נורת'מבריה לפרק זמן קצר עד שנהרג בקרב ליד חומת אדריאנוס בשנת 634. כתוצאה מהצלחת כיבוש נורת'מבריה ועליית כוחה של גוויניד', קדוולון נחשב לאחד המלכים הברטונים החשובים. בנו 'קד'פיל המתחמק מהקרב' קיבל את הכינוי השלילי משום שמיוחס לו איבוד השטחים שכבש אביו, דעיכת הברית עם הממלכה המרסיאנית (בעיקר כתוצאה ממותו של פנדה) ואף לבסוף שטחי ממלכת גוויניד' הצטמצמו בתקופתו. שלטונו החל תקופה של דעיכה בכוחה, השפעתה וגודלה של הממלכה, בעיקר אל מול ההתבססות האנגלו-סקסית והוויקינגית ממזרח.

רודרי הגדול ושושלת אברפראו (825–1063)
220px|ממוזער|ממלכת גוויניד' במהלך כהונתו של "רודי הגדול" (844-878).
שושלת קונד'ה הגיע לקיצה ללא בן יורש עם מותו של היוואל אפ רודרי מולווינוג. מי שעלה לשלטון ממלכת גוויניד' היה 'מרווין המנומש' שמקורותיו המדויקים אינם ידועים כיום, אך מעריכים כי הוא אכן נצר לשושלת מלוכה ברטונית עתיקה. ייתכן והוא בנו של ארת'יל "נסיך הבריטונים הצפוניים", הערכה אחרת היא שהוא בנו של גווריאד המלך של האי מאן. עם זאת, רוב החוקרים מסכימים כי אמו אסיל'ט הייתה בת-דודתו היוואל אפ רודי מולווינוג ולכן בכל מקרה היה קשור בדמו למשפחת המלוכה של קונד'ה.

מרווין התחתן עם נסט פרך קדאל, אחותו של מלך ממלכת פוויס קינגֶן אפ קד'אל. הוא ייסד את שושלת אברפראו שנקראה כך על שם עיר הבירה של הממלכה באברפראו שבמערב האי אנגלסי. עם מותו של מרווין, עלה בנו 'רודרי הגדול' לשלטון בשנת 844. משום שרודרי היה בן אחותו של מלך פוויס, כאשר זה נפטר ללא בן יורש עברה גם ממלכת פוויס לשלטון מאוחד עם גוויניד' בשנת 855. רודרי עצמו נישא לאנגהרד, אחותו של המלך גוואגון מסייסלוואג (ממלכה קטנה מדרום לגוויניד' לאורך החוף המערבי של ויילס), בשנת 872 רודרי הפך גם למלך סייסל'וג, לאחר שגוואגון טבע למוות ללא בן יורש. באופן זה של נישואים בין בתי המלוכה, במהלך תקופת שלטונו של רודרי, גוויניד' למעשה יצרה ממלכה מאוחדת שהתפרסה על כחצי מוויילס המודרנית.

עם מותו של רודרי בשנת 878 האחדות היחסית של ויילס הופסקה לאור מאבקי ירושה וחלוקה של הממלכה בין בניו של רודרי. בנו הבכור אנרוואד אפ רודרי ירש את הכס של ממלכת גוויניד' וביסס באופן מלא את בית אברפראו ממרכז השלטון באי אנגלסי. עם זאת הקשר שהתבסס בין שושלות הממלכות האחרות לבין בית אברפראו, כמו גם האיחוד שיצר רודרי הגדול, יצרו כעת בסיס לטעון כי למעשה מעל הממלכות הוולשיות ישנו בית מלוכה יחידה המנותק מהממלכות האנגלו-סקסיות המערביות ומאחד ברמה הרעיונית את ממלכות ויילס כישות בריטונית אמיתית ומאוחדת. רעיון זה ימשיך ללוות את תפיסת העולם בגוויניד', מה שלבסוף יתגשם לפרק זמן קצר עם הקמת נסיכות ויילס.

במהלך המאה ה-10 וה-11, הממלכה נשלטה לסירוגין על ידי שליטים מחוץ לבית אברפראו. בשנת 942 המלך אידוואל פואל נפל בקרב ואת מקומו תפס היוואל, מלך דהייברת', אשר הגלה את בניו של אידוואל. רק בשנת 950 עם מותו של היוואל הוחזר בית אברפראו לכס השלטון. בשנת 1039, מלך פוויס גריפיד' אפ ל'ואלין תפס את שלטון הממלכה ובמהלך שנות כהונתו הצליח גם למלוך על כל ממלכות ויילס, כך שבשנת 1055 כל ויילס הייתה למעשה מאוחדת תחת שלטונו. בתקופה זו ויילס הפכה לאיום ממשי על אנגליה ממערב, לבסוף הוא נרצח על ידי אנשיו שחתרו תחתיו והגיעו להסכם עם האנגלים, כחלק מהסכם זה השליטה בממלכת ניתנה לבנו בלאד'ין אפ קינפין בשנת 1063.

התקופה הנורמנית (1066–1154)

בזמן הכיבוש הנורמני של אנגליה, גם ממלכת גוויניד' הייתה שרויה בתקופה של חוסר יציבות. תרהירן אפ קראדוג עלה לשלטון בשנת 1075, בן דודו של בלאד'ין אפ קינפין אשר כאמור קיבל את כס הממלכה מידי האנגלים. אך גריפיד' אפ קינאן טען לכתר ממקום גלותו באירלנד, הוא היה נכדו של יאגו אפ אידוואל משושלת אברפראו שמלך בשנים 1039–1023. לבסוף בשנת 1081 הצליח גריפיד' להביס את תרהירן בקרב בו הוא גם נהרג, וכך חזרה שושלת אברפראו עם גריפיד' בכס הממלכה.

ל'ואלין הגדול ונסיכות ויילס העצמאית (1195–1282)

בשנת 1195 עלה לשלטון ל'ואלין אפ לורוורת', לאחר שנאבק בשני דודיו שמלכו על שני חצאים של ממלכת גוויניד', עד לשנת 1200 הממלכה כולה הייתה יציבה ותחת שלטונו. הוא ביסס קשרים טובים עם מלך אנגליה ג'ון, מה שאיפשר לו לספח את ממלכת פוויס הדרומית תחת שלטונו כאשר מלכה נשבה בידי האנגלים.

מלכים ונסיכים שליטי הממלכה
 בית קונד'ה סמל שם כינוי שנים הערות  קונד'ה אפ אדרן (Cunedda "Wledig" ap Edern) קונד'ה הקיסר ~460-~450  לפי המסורת הגיע עם משפחתו מסקוטלנד כדי להשליט סדר באזור  איניון אפ קונד'ה (Einion "Yrth" ap Cunedda) איניון הפזיז~480-~470   קדוול'ון אפ איניון (Cadwallon "Lawhir" ap Einion) קדוולון יד ארוכה~534-~500   מלגוון אפ קדוולון (Maelgwn "Hir" ap Cadwallon) מיילגוון גוויניד'~547-~520  שושלת מילגוון גוויניד'  רון אפ מלגוון (Rhun "Hir" ap Maelgwn) רון הגבוה~580-~547   בלי אפ רון (Beli ap Rhun)   ~599-~580   יאגו אפ בלי (Iago ap Beli)   ~616-~599   קדוואן אפ יאגו (Cadfan ap Iago)   ~625-~613   קדוול'ון אפ קדוואן (Cadwallon ap Cadfan)   ~625-634   קדוול אפ קינווד'י (Cadafael "Cadomedd" ap Cynfeddw) קד'פיל המתחמק מהקרב655-~634   קדוולדר אפ קדוול'ון (Cadwaladr "Fendigaid" ap Cadwallon) קאד'וולאדר המבורך~682-~655   אידוואל אפ קדוולדר (Idwal "Iwrch" ap Cadwaladr) אידוואל היחמור~720-~682   רודרי אפ אידוואל (Rhodri "Molwynog" ap Idwal) רודרי הקירח והאפור~754-~720   קראדוג אפ מיריון (Caradog ap Meirion)   ~798-~754   קינאן אפ רודרי (Cynan "Dindaethwy" ap Rhodri)   ~798-816   הוול אפ רודרי מולווינוג (Hywel ap Rhodri Molwynog)   816-825  עם מותו ללא בן יורש תמה שושלת קונד'ה. בית מנאו  מרווין אפ גוריאד (Merfyn "Frych" ap Gwriad) מרווין המנומש825-844   רודרי אפ מרווין (Rhodri "Mawr" ap Merfyn) רודרי הגדול878–844  בניו נלחמו על הירושה, מה שפיצל את השושלות ויצר למעשה שושלת חדשה "אברפראו", הנקראה כך על שם מקום מושב המלך באנגלסי בית אברפראו  אנרוואד אפ רודרי (Anarawd ap Rhodri)   878–916   אידוואל אפ אנרוואד (Idwal "Foel" ab Anarawd) אידוואל הגיבור942–916   הוול אפ קדאל' (Hywel "Dda" ap Cadell) הוול הטוב950–942  הבן השני של "רודי הגדול", אינו שייך לשושלת אברפראו  יאגו אפ אידוואל (Iago ab Idwal)   979–950  חזרה לשושלת אברפראו  יואף אפ אידוואל (Ieuaf ab Idwal)   969–950   קדוול'ון אפ יואף (Cadwallon ab Ieuaf)   986–985  בית דינפוור  מראדיד' אפ אווין (Maredudd ab Owain)   999–986  בית דינפוור לוקח שליטה על הממלכה בית אברפראו  קינאן אפ הוול (Cynan ap Hywel)   1005–999  חזרה קצרה של בית אברפראו  אייד'אן אפ בלגוריד (Aeddan ap Blegywryd)   1018–1005  אציל זוטר הלוקח שליטה (לא מבית ארברפראו) בית ריד'לן  ל'ואלין אפ סייסל' (Llywelyn ap Seisyll)   1023–1018  בית ריד'לן מגוויניד' התחתונה לוקח שליטה על הממלכה בית אברפראו  יאגו אפ אידוואל אפ מוריג (Iago ab Idwal ap Meurig)   1039–1023  חזרה קצרה של בית אברפראו בית ריד'לן  גריפיד' אפ ל'ואלין (Gruffydd ap Llywelyn)   1063–1039  בנו של ל'ואלין לוקח את השלטון בית מת'רפאל 22px|מרכז  בלאד'ין אפ קינפין (Bleddyn ap Cynfyn)   1075–1063  שושלת מת'ראפל מפוויס "מקבלת" מידי האנגלים את השלטון על גוויניד'  תרהירן אפ קראדוג (Trahaearn ap Caradog)   1081–1075  בית אברפראו 22px|מרכז  גריפיד' אפ קינאן (Gruffydd ap Cynan)   1137–1081  חזרה של בית אברפראו לכס השלטון 22px|מרכז  אווין גוויניד' אפ גריפיד' (Owain Gwynedd ap Gruffydd)  אווין הגדול 1170–1137  הראשון לזכות בכינוי נסיך ויילס  הוול אפ אווין גוויניד' (Hywel ab Owain Gwynedd)   1170  נרצח על ידי אחיו הצעיר דוויד' בקנוניה להחליפו בשלטון  דוויד' הראשון (Dafydd ab Owain Gwynedd) דוויד' המנשל1170-1195  עלה לשלטון על ידי רצח אחיו וגם הוא הוחלף בשנת 1195 22px|מרכז  ל'ואלין אפ לורווארת (Llywelyn "Fawr" ap Iorwerth) ל'ואלין הגדול1195-1240  לאחר איחוד חלקי בממלכות ויילס בשנת 1214, הוקמה נסיכות ויילס ול'ואלין הגדול הפך לנסיך ויילס הראשון (אם כי לא באופן רשמי) 22px|מרכז  דוויד' אפ ל'ואלין (Dafydd ap Llywelyn) דוויד' השני1246–1240  הראשון להיות מוכר באופן רשמי בתור נסיך ויילס  אווין אפ גריפיד' (Owain "Goch" ap Gruffydd) אווין האדום1246-1255  לא הוכר באופן רשמי 22px|מרכז  ל'ואלין אפ גריפיד' (Llywelyn ap Gruffydd) ל'ואלין האחרון1246-1282  השני להיות מוכר באופן רשמי בתור נסיך ויילס 22px|מרכז  דוויד' אפ גריפיד' (Dafydd ap Gruffydd)   1282-1283  לא הוכתר, אך טען לכתר

ראו גם
 נסיכות ויילס

קישורים חיצוניים

 ממלכת גוויניד' ורשימת מלכים, Castlewales.com

הערות שוליים

קטגוריה:ויילס: היסטוריה
גוויניד'
קטגוריה:גוויניד'
קטגוריה:בית אברפראו